Υπέροχα πλάσματα

Υπέροχα Πλάσματα είναι μία ελληνική κωμική τηλεοπτική σειρά, παραγωγής 2007-2008, που δημιουργήθηκε από τη Μυρτώ Κοντοβά και προβλήθηκε από τον τηλεοπτικό σταθμό Alpha TV από τις 25 Σεπτεμβρίου του 2007 μέχρι την 1η Ιουλίου του 2008. Τη σκηνοθεσία των επεισοδίων της σειράς έχουν αναλάβει ο Νικόλας Δημητρόπουλος, η Μαρία Λάφη και η Κατερίνα Φιλιώτου ενώ την παραγωγή της σειράς είχε η εταιρία Studio ATA.

Κύριο θέμα της σειράς η ζωή και η φιλία τριών 35αρηδων, δύο γυναικών και ενός άνδρα, στην Αθήνα του σήμερα. Τα Υπέροχα Πλάσματα προβλήθηκαν για μία τηλεοπτική σεζόν και αποτελούνται συνολικά από 26 επεισόδια. Η σειρά ασχολείται αρκετά με θέματα όπως η σύγχρονη άλλα και η παλιότερη μουσική, τη μουσική βιομηχανία, γεγονότα που λαμβάνουν χώρα στην Αθήνα του 2007, πρόσωπα που απασχολούν την επικαιρότητα, άλλα και τις σχέσεις των νέων, και όχι μόνο, ανθρώπων άλλα και το lifestyle των ανθρώπων στην πρωτεύουσα. Η σειρά μετά την ολοκλήρωσή της προβάλλεται κάθε χρόνο σε επανάληψη από το ίδιο κανάλι.

Πλοκή 
Η φιλία μεταξύ της Μητσάκι, του Μπίλυ και της Έλης μετρά αρκετά χρόνια και ο ένας γνωρίζει τα πάντα για τον άλλο. Το Μητσάκι ζει ανέμελα τη ζωή της χωρίς δεσμεύσεις ενώ εργάζεται ως παραγωγός σε ραδιοφωνικό σταθμό παίζοντας μόνο ψαγμένη, μη-εμπορική μουσική ενώ είναι πολύ καλή φίλη με τον διευθυντή της Άρη Φι, με τον οποίο διαφωνεί σε όλα. Ο Μπίλυ είναι ομοφυλόφιλος, περνάει μέρος της ζωής του με την θεία του, Καραμέλα, η οποία τον μεγάλωσε ενώ εργάζεται ως δημοσιογράφος σε εφημερίδα. Η Έλη θέλει να κάνει σοβαρή σχέση και οικογένεια γνωρίζοντας τον έρωτα ενώ είναι ακόμη κολλημένη με τον πρώην της Ηλία Χι, και με την πρώτη ευκαιρία γυρνάει πίσω σε αυτόν όταν της το ζητήσει. Ακόμη εργάζεται ως υπεύθυνη δημοσίων σχέσεων σε μεγάλη δισκογραφική εταιρία την οποία διοικεί η Στεφανία μία στριφνή και αυστηρή γυναίκα που σιχαίνεται οτιδήποτε σχετίζεται με την ποιότητα.

Επισκόπηση σειράς

Διανομή

Έκτακτες συμμετοχές 

 Ειρήνη Γεωργιάδου ως συνάδελφος Έλης (12 επεισόδια)
 Ναταλία Καλημερατζή ως Αναστασία (12 επεισόδια)
 Ιωάννα Σταυροπούλου ως συνάδελφος Έλης (12 επεισόδια)
 Ηλέκτρα Σαράντη ως Ιωάννα (12 επεισόδια)
 Νίκος Κεντζέας ως Νίκος (10 επεισόδια)
 Αντώνης Καρυστινός ως Γρηγόρης (6 επεισόδια)
 Χρήστος Μουστάκας ως Χρήστος Μουστάκας (5 επεισόδια)
 Αποστόλης Τότσικας ως Παναγιώτης (5 επεισόδια)
 Λορέντζος Φραγκούλης ως Μάνος (5 επεισόδια)
 Θέμης Γεωργαντάς ως Θέμης Γεωργαντάς (3 επεισόδια)
 Παρασκευή Μπαγιάστα ως Παρασκευή (3 επεισόδια)
 Μαρίνος Δεσύλλας ως ωραίος φλώρος (2 επεισόδια)
 Νίκος Βαμβακούλας ως Νίκος Βαμβακούλας (2 επεισόδια)
 Γιώργος Γιαννούτσος ως Γιώργος Γιαννούτσος (2 επεισόδια)
 Φώτης Μπάτζας ως Βασιλάκης (2 επεισόδια)
 Άντζυ Μπακομήτσου ως Άντζυ (2 επεισόδια)

 Δήμητρα Γαλάνη ως Φωτεινή (1 επεισόδιο)
 Σταμάτης Κραουνάκης ως Σταμάτης Κραουνάκης (1 επεισόδιο)
 Γιώργος Μαζωνάκης ως Γιώργος Μαζωνάκης (1 επεισόδιο)
 Μαρία Κορινθίου ως Μαρία Κορινθίου (1 επεισόδιο)
 Σοφία Καρβέλα (1 επεισόδιο)
 Χρήστος Μάντακας ως Ιωσήφ (1 επεισόδιο)
 Αντώνης Καρπετόπουλος ως Αντώνης Καρπετόπουλος (1 επεισόδιο)
 Δημήτρης Καμπερίδης ως Νίκος (1 επεισόδιο)
 Λευτέρης Βασιλάκης ως Νίκος (1 επεισόδιο)
 Γιάννης Παπαθανάσης ως ταξιτζής (1 επεισόδιο)

Παραπομπές 

Τηλεοπτικές σειρές Alpha
Ελληνικές κωμικές τηλεοπτικές σειρές